Document ID: 31994R2884

ΚΑΝΟΝΙΣΜΟΣ (ΕΚ) αριθ. 2884/94 ΤΗΣ ΕΠΙΤΡΟΠΗΣ της 25ης Νοεμβρίου 1994 για τον καθορισμό αντισταθμιστικών επιτοκίων που εφαρμόζονται σε περίπτωση γένεσης τελωνειακής οφειλής σχετικά με τα παράγωγα προϊόντα ή τα αρχικά εμπορεύματα (καθεστώς τελειοποίησης προς επανεξαγωγή, σύστημα αναστολής δασμών και καθεστώς προσωρινής εισαγωγής) κατά τη διάρκεια του πρώτου εξαμήνου 1995
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2913/92 του Συμβουλίου της 12ης Οκτωβρίου 1992 σχετικά με τον κοινοτικό τελωνειακό κώδικα (1),
τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (2), όπως τροποποιήθηκε τελευταία από τον κανονισμό (ΕΚ) αριθ. 2193/94 (3), και ιδίως το άρθρο 589 παράγραφος 4 στοιχείο α) και 709,
Εκτιμώντας:
ότι το άρθρο 589 παράγραφος 4 στοιχείο α) του κανονισμού (ΕΟΚ) αριθ. 2454/93 προβλέπει τον καθορισμό, από την Επιτροπή, αντισταθμιστικών επιτοκίων εφαρμοζόμενων σε περίπτωση γένεσης τελωνειακής οφειλής σχετικά με τα παράγωγα προϊόντα ή το αδικαιολόγητο οικονομικό πλεονέκτημα που προκύπτει από την αναβολή της ημερομηνίας γένεσης της τελωνειακής οφειλής σε περίπτωση μη εξαγωγής εκτός του τελωνειακού εδάφους της Κοινότητας- ότι αυτά τα αντισταθμιστικά επιτόκια, για το πρώτο εξάμηνο του 1995, καθορίστηκαν σύμφωνα με τους κανόνες που ορίζονται από αυτόν τον ίδιο κανονισμό-
ότι, προκειμένου να εξασφαλιστεί η ισότητα στη μεταχείριση μεταξύ φορέων εγκατεστημένων στην Κοινότητα και εκείνων των νέων κρατών μελών και, στην περίπτωση που η ένταξη των νέων κρατών μελών θα καταστεί οριστική, θα πρέπει να καθοριστούν, με τους αυτούς όρους, τα ποσοστά των συμψηφιστικών τόκων που θα εφαρμοστούν σ' αυτά τα νέα κράτη μέλη για τη θέση σε ελεύθερη κυκλοφορία εμπορευμάτων που τέθηκαν στο καθεστώς της προσωρινής εισαγωγής προς επανεξαγωγή, στο σύστημα αναστολής δασμών και στο καθεστώς προσωρινής εισαγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ετήσια αντισταθμιστικά επιτόκια που αναφέρονται στο άρθρο 589 παράγραφος 4 στοιχείο α) και στο άρθρο 709 παράγραφος 3 στοιχείο α) του κανονισμού (ΕΟΚ) αριθ. 2454/93, που εφαρμόζονται για την περίοδο από 1ης Ιανουαρίου μέχρι 30 Ιουνίου 1995, καθορίζονται ως εξής:
Βέλγιο 6,05 % Δανία 6,13 % Γερμανία 5,53 % Ελλάδα 29,15 % Ισπανία 8,13 % Γαλλία 6,01 % Ιρλανδία 5,91 % Ιταλία 8,17 % Λουξεμβούργο 6,05 % Κάτω Χώρες 5,22 % Πορτογαλία 11,23 % Ηνωμένο Βασίλειο 5,22 %.
Άρθρο 2
Στην περίπτωση που η ένταξη των νέων κρατών μελών καταστεί οριστική θα εφαρμοστούν τα ακόλουθα ετήσια ποσοστά συμψηφιστικών τόκων, που αναφέρονται στο άρθρο 1:
Νορβηγία 5,32 % Αυστρία 5,34 % Φινλανδία 5,09 % Σουηδία 7,31 %.
Άρθρο 3
Ο παρών κανονισμός αρχίζει να ισχύει από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 1994.

Labels: 3
2